text: এলচে ক্লুব দে ফুতবল এসএডি (, ; এছাড়াও এলচে ফুটবল ক্লাব অথবা শুধুমাত্র এলচে নামে পরিচিত) হচ্ছে বালেনসীয় সম্প্রদায় ভিত্তিক একটি স্পেনীয় পেশাদার ফুটবল ক্লাব। এই ক্লাবটি বর্তমানে স্পেনের শীর্ষ স্তরের ফুটবল লীগ লা লিগায় খেলে। এই ক্লাবটি ১৯২৩ সালে প্রতিষ্ঠিত হয়েছে। এলচে ফুটবল ক্লাব তাদের সকল হোম ম্যাচ মাদ্রিদের এস্তাদিও মানুয়েল মার্তিনেস বালেরোয় খেলে থাকে; যার ধারণক্ষমতা হচ্ছে ৩৩,৩৭২। বর্তমানে এই ক্লাবের ম্যানেজারের দায়িত্ব পালন করছেন হোর্হে আলমিরোন এবং সভাপতির দায়িত্ব পালন করছেন ক্রিস্টিয়ান ব্রাগার্নিক। স্পেনীয় আক্রমণভাগের খেলোয়াড় নিনো এই ক্লাবের অধিনায়কের দায়িত্ব পালন করছেন।
  
  ঘরোয়া ফুটবলে, এলচে ফুটবল ক্লাব এপর্যন্ত ২টি শিরোপা জয়লাভ করেছে; যার উভয়েই হচ্ছে সেহুন্দা দিবিসিওন শিরোপা।
  
  ডাকনাম
  এলচের ডাকনামগুলো হলো লস ফ্রানিবের্দেস অথবা এলস ফ্রানিবের্দস (যার অর্থ সবুজ ডোরযুক্ত) এবং লস লিসিতানোস অথবা এলস লিসিতান্স (যার অর্থ এলচের ব্যক্তি)।
  
  ইতিহাস
  
  দল গঠন ও প্রারম্ভিক বছর
  এলচে ১৯২৩ সালের গ্রীষ্মকালে গঠিত হয়েছিল। এলচের প্রথম ম্যাচ ছিল মনোভারের বিরুদ্ধে, উক্ত ম্যাচে তারা বিপক্ষ দলের মাঠে ০–৪ গোলে জয়লাভ করে। তাদের প্রথম আনুষ্ঠানিক ম্যাচটি ছিল ক্রেবিলেন্তে দেপোর্তিবোর বিরুদ্ধে, উক্ত ম্যাচে তারা ২–০ গোলে জয়লাভ করে। এলচে  ১৯২৯–৩০ সালে তেরসেরা দিবিসিওনে খেলার সুযোগ পায় এবং ১৯৩৪ সালে তারা সেহুন্দ দিবিসিওনে উন্নীত হয়।
  
  স্টেডিয়াম
  এলচে তাদের সকল হোম ম্যাচ বালেনসিয়ার এস্তাদিও মানুয়েল মার্তিনেস বালেরোয় খেলে থাকে, যেখানে একসাথে ৩৩,৭৩২ জন খেলা উপভোগ করতে পারে।
  
  অর্জন
  সেহুন্দা দিবিসিওন: ১৯৫৮–৫৯, ২০১২–১৩
  কোপা দেল রে: রানার-আপ ১৯৬৯
  
  তথ্যসূত্র
  
  বহি:সংযোগ
    
   ফুটবলমি-এ এলচে ফুটবল ক্লাব 
   বিডিফুটবল-এ এলচে ফুটবল ক্লাব 
  
  বিষয়শ্রেণী:স্পেনের ফুটবল ক্লাব
  বিষয়শ্রেণী:লা লিগার ক্লাব
title: এলচে ফুটবল ক্লাব